CELEX: 32015R1430
Language: sl
Date: 2015-08-26 00:00:00
Title: Izvedbena uredba Komisije (EU) 2015/1430 z dne 26. avgusta 2015 o vpisu imena v register zaščitenih označb porekla in zaščitenih geografskih označb (Jambon de Lacaune (ZGO))

27.8.2015   
            
            
               SL
            
            
               Uradni list Evropske unije
            
            
               L 224/35
            
         IZVEDBENA UREDBA KOMISIJE (EU) 2015/1430
   z dne 26. avgusta 2015
   o vpisu imena v register zaščitenih označb porekla in zaščitenih geografskih označb (Jambon de Lacaune (ZGO))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
   ob upoštevanju naslednjega:
   
               (1)
            
            
               V skladu s členom 50(2)(a) Uredbe (EU) št. 1151/2012 je bil zahtevek Francije za registracijo imena „Jambon de Lacaune“ objavljen v Uradnem listu Evropske unije
                   (2).
            
         
               (2)
            
            
               Ker pri Komisiji ni bil vložen noben ugovor v skladu s členom 51 Uredbe (EU) št. 1151/2012, bi bilo treba ime „Jambon de Lacaune“ registrirati.
            
         
               (3)
            
            
               Francoski organi so z dopisom, prejetim 3. marca 2014, sporočili Komisiji, da sta podjetje SARL René Pujol, 11 avenue de Lattre de Tassigny, BP 52 81230 Lacaune, in podjetje Maison Nègre, Charcuterie Lacaunaise, 6 avenue de Naurois, 81230 Lacaune, ki imata sedež na njihovem ozemlju, zakonito tržili proizvod pod prodajnim imenom „Jambon de Lacaune“, pri čemer sta to ime nepretrgoma uporabljali več kot pet let, in da je bilo to izpostavljeno tudi v okviru nacionalnega postopka ugovora.
            
         
               (4)
            
            
               Ker podjetji SARL René Pujol in Maison Nègre iz uvodne izjave 3 izpolnjujeta pogoje iz člena 15(1) Uredbe (EU) št. 1151/2012, da bi lahko prodajno ime po njegovi registraciji zakonito uporabljali v prehodnem obdobju, bi jima bilo treba odobriti prehodno obdobje petih let od vložitve zahtevka za registracijo pri Komisiji, ki bi jima omogočilo, da še naprej uporabljata ime „Jambon de Lacaune“.
            
         
               (5)
            
            
               Ukrepi iz te uredbe so v skladu z mnenjem Odbora za politiko kakovosti kmetijskih proizvodov –
            
         SPREJELA NASLEDNJO UREDBO:
   Člen 1
   Ime „Jambon de Lacaune“ (ZGO) se registrira.
   Ime iz prvega odstavka opredeljuje proizvod skupine 1.2 Mesni proizvodi (kuhani, soljeni, dimljeni itn.) iz Priloge XI k Izvedbeni uredbi Komisije (EU) št. 668/2014 (3).
   Člen 2
   Podjetjema SARL René Pujol in Maison Nègre se dovoli, da še naprej uporabljata registrirano ime (ZGO) „Jambon de Lacaune“ do 3. marca 2019.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. avgusta 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 14.12.2012, str. 1.
   
      (2)  UL C 47, 10.2.2015, str. 5.
   
      (3)  Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).